b'\n_START_ARTICLE_\nTess Slesinger\n_START_PARAGRAPH_\nTess Slesinger (16. hein\xc3\xa4kuuta 1905 New York \xe2\x80\x93 21. helmikuuta 1945) oli amerikanjuutalainen kirjailija ja elokuvak\xc3\xa4sikirjoittaja._NEWLINE_H\xc3\xa4n opiskeli Ethical Culture Society Schoolissa, Swarthmore Collegessa ja Columbian yliopistossa, miss\xc3\xa4 h\xc3\xa4n suoritti kandidaatin tutkinnon englannin kieless\xc3\xa4 vuonna 1925. H\xc3\xa4nen ensimm\xc3\xa4inen merkitt\xc3\xa4v\xc3\xa4 ty\xc3\xb6ns\xc3\xa4, Missis Flinders, julkaistiin 1932. Irving Thalberg tarjosi Slesingerille paikkaa k\xc3\xa4sikirjoittajana 1930-luvun puoliv\xc3\xa4liss\xc3\xa4 ja Slesingerin k\xc3\xa4sikirjoittamiin elokuviin kuuluvat muiden muassa Hyv\xc3\xa4 maa (1937), Tanssi, tytt\xc3\xb6, tanssi (1940) ja Brooklyniss\xc3\xa4 kasvoi puu (1945)._NEWLINE_Slesinger avioitui Frank Davisin kanssa vuonna 1936 ja liitosta syntyi kaksi lasta: Peter (s. 1937) ja Jane (s. 1938). Slesinger kuoli sy\xc3\xb6p\xc3\xa4\xc3\xa4n 39-vuotiaana ja h\xc3\xa4n oli kuolemansa j\xc3\xa4lkeen ehdolla parhaan sovitetun k\xc3\xa4sikirjoituksen Oscar-palkinnon kategoriassa vuonna 1946.'